A Nemzeti Újrakezdés Program II. pályázati kiírása a magyarság összetartozása és szülőföldön való boldogulása szempontjából meghatározó tevékenységet folytató szervezetek **programjainak és rendezvényeinek megvalósítását** szeretné ösztönözni, az e célokat tükröző igényes és minőségi pályázatok támogatásával az alábbi alprogramok keretében:

1. **Oktatási alprogram**
2. **Kulturális alprogram**
3. **Egyházi alprogram**
4. **Sport alprogram**
5. **Ifjúsági, cserkész- és közösségi alprogram**

**Felhívjuk figyelmüket, hogy a programok és rendezvények előkészítése, illetve megvalósítása során különösen legyenek tekintettel a megvalósítás helyszínén érvényben lévő, hatályos járványügyi szabályokra, illetve azok betartására.**

1. **Oktatási alprogram**

Az alprogram keretében az alábbi célokra nyújtható be pályázat:

• magyar nyelvű köznevelési, oktatási-nevelési programok támogatása;

• magyar nyelvű szakképzéssel összefüggő programok támogatása;

• magyar nyelvű felnőttképzési, felsőoktatási programok, tudományos kutatások támogatása;

• konferenciák, tanulmányi versenyek és tematikus táborok támogatása;

• magyar nyelvű szünidei, napközis iskolák programjainak támogatása.

1. **Kulturális alprogram**

• kulturális és hagyományőrző programok, rendezvények, fesztiválok támogatása;

• szórványprogramok támogatása;

• képzőművészeti és tematikus kiállítások támogatása; • amatőr és hivatásos színházi, zenei és táncprodukciók támogatása;

• könyvvásár támogatása;

• kézműves foglalkozások, gyermekfoglalkozások megvalósításának támogatása.

1. **Egyházi alprogram**

• hitéleti, közösségi, karitatív és szociális programok támogatása;

• egyházi programok és rendezvények megvalósításának támogatása

1. **Sport alprogram**

• sportesemények, sportrendezvények, sportfesztiválok támogatása;

• sport- és egészségmegőrző programok támogatása;

• sporttáborok, edzőtáborok megvalósításának támogatása.

1. **Ifjúsági, cserkész- és közösségi alprogram**

* ifjúsági és cserkészközösségek programjainak támogatása, ifjúságot célzó rendezvények megvalósításának támogatása;

• gyermek-, ifjúsági és cserkésztáborok megvalósításának támogatása;

• a határon túli magyar közösségek egymással való kapcsolattartását elősegítő, azt fejlesztő, valamint az I–IV. alprogramban meghatározott célokhoz nem kapcsolódó programok támogatása.

**A pályázat benyújtásának feltételei**

Az **I-V. alprogram** tekintetében pályázat benyújtására jogosultak köre a pályázati kiírás 3.2. pontjában meghatározott feltételekkel:

• magyar nyelven (is) oktató intézmény, háttérintézmény;

• magyar nyelvű oktatást végző szervezet, kiemelten nevelési-oktatási intézmények (óvoda, általános iskola, szakiskola, gimnázium, szakközépiskola, művészetoktatási intézmény, kollégium, líceum);

• gyógypedagógiai módszertani intézmény;

• korai fejlesztő és gondozó központ;

• logopédiai intézet;

• konduktív pedagógiai intézmény;

• kulturális tevékenységet végző intézmény és szervezet, ideértve a könyvtárakat, levéltárakat, múzeumokat, színházakat, szórakoztató intézményeket, azon intézményeket, melyek tevékenységükkel művelődési, szórakozási lehetőséget biztosítanak;

• egyházak, belső egyházi jogi személyek, intézmények;

• sporttevékenységet végző intézmény, szervezet, amely létesítő okiratában szerepel sporttal kapcsolatos tevékenység;

• ifjúsági, illetve cserkészszervezet, amely létesítő okirata szerinti tevékenysége alapján a 15–35 életév közötti ifjúsági korosztályok érdekeinek képviseletét vállalta fel, vagy tevékenységének célcsoportját jellemzően a 15–35 életév közötti személyek jelentik;

• minden olyan szervezet, amelynek létesítő okiratában szerepel az oktatási, kulturális, illetve cserkész tevékenység;

• közösségépítést, közösségi nevelést szolgáló intézmény, szervezet.

**Pályázásra jogosultak köre:**

**A 2018. december 31. előtt bejegyzésre került** szlovákiai, romániai, szerbiai, horvátországi, szlovéniai és ukrajnai székhelyű:

* civil szervezet, nonprofit gazdasági társaság, állami fenntartású intézmény, települési, területi és nemzetiségi önkormányzat, és az általuk alapított, illetve fenntartott jogi személyiségű intézmény, melyek létesítő okiratában felsorolt tevékenységei összhangban vannak jelen felhívás céljával;
* egyházi jogi személy, valamint a határon túli egyház, belső egyházi jogi személy és annak hitéleti, nevelési-oktatási, gyermekjóléti, kulturális vagy szociális tevékenységet ellátó intézménye.

**Igényelhető támogatás:**

300.000,- Ft – 1.000.000,- Ft

A támogatás formája: vissza nem térítendő támogatás.

A támogatás rendelkezésre bocsátása: 100%-os támogatási előlegként, egy összegben, utólagos beszámolási kötelezettséggel történik.

**Megvalósítási időszak:**

2021. július 1. – 2021. december 31.

**Benyújtási határidő:**

2021. július 30. 14:00 óra